شەفەق
نیوز/ مەیدان فیردەوس لەناوڕاس بەغداد پایتەخت، خوەینشاندان ژنانە وەخوەی دی، ئەرا
پشتگیریکردن لە ناڕەزاییەیل ئیران وئازادی ژن، و ئەرا شەرمەزارکردن حیجاب زوورکاری
لە مەکتەوەیل عراق.
کامیرای
ئاژانس شەفەق نیوز، توومار ئەو ژنەیل خوەینشاندەرە کرد هەنای تابلۆ وەزوان عەرەبی و
ئینگلیزی هەڵگردنە، وە "پشتگیریکردن وەرد شۆرش ژنەیل ئیران دژوە حیجاب زوورکاری"،
و "حیجاب زوورکاری پیشێککردنە لە ماف ژن ئەرا بڕیاردان چارەنویسی"، و
"نە ئەرا چەسپانن حیجاب لەبان دویەتە خوەنەوارەیل لە مەکتەوەیل".
یەیش
وەگەرد ئەوە تیەێد ک ناڕەزایەتی ئیران چوودە ناو دەهەم رووژی، لە پشت مردن مەهسا
ئەمینی، دویای شکەنجەدانی لەلایەن پۆلیس ئەخلاق، چوینکە لەچگ لە سەری نەویە.
زیاتر
لە پەنجا شار ئیرانی، تەهران پایتەخت و قوم و مەشهەدیش، پڕ لە خوەینشاندەرەیل جەماوەری
بوین، ک کارەیل تونەڕەوی کەفتە وەریان، وەگەرد بڕین ئەنتەرنێت و هەڵمەت دەسگیرکردن
هەڕەمەکی، تا کوتایی وەو خوەینشاندانە بارن ک بویە خاوەن پشتگیریکردن ناودەوڵەتی گەورەیگ.
